ਪੀ. ਗੀਤਾ ਜੀਵਨ
ਪੀ. ਗੀਤਾ ਜੀਵਨ (ਜਨਮ 6 ਮਈ 1970) 15ਵੀਂ ਤਾਮਿਲਨਾਡੂ ਵਿਧਾਨ ਸਭਾ ਵਿੱਚ ਥੂਥੁਕੁੜੀ ਹਲਕੇ ਦੇ ਮੌਜੂਦਾ ਵਿਧਾਇਕ ਹਨ। ਉਹ ਇਸ ਤੋਂ ਪਹਿਲਾਂ 2006-2011 ਦੀ ਡੀਐਮਕੇ ਸਰਕਾਰ ਦੌਰਾਨ ਤਾਮਿਲਨਾਡੂ ਵਿੱਚ ਸਮਾਜ ਭਲਾਈ ਮੰਤਰੀ ਰਹੀ ਸੀ ਅਤੇ ਇਹ ਅਹੁਦਾ ਸੰਭਾਲਣ ਤੋਂ ਪਹਿਲਾਂ ਪਸ਼ੂ ਪਾਲਣ ਮੰਤਰਾਲੇ ਦੀ ਕਾਰਜਭਾਰ ਸੰਭਾਲ ਰਹੀ ਸੀ।

ਆਰੰਭਕ ਜੀਵਨ 
ਜੀਵਨ ਦਾ ਜਨਮ 6 ਮਈ, 1970 ਨੂੰ ਤਾਮਿਲਨਾਡੂ, ਥੂਥੁਕੁੜੀ ਵਿੱਚ ਹੋਇਆ ਸੀ। ਐਨ. ਪੇਰੀਅਸਾਮੀ ਦੀ ਧੀ ਹੈ, ਜੋ ਖ਼ੁਦ ਥੂਥੁਕੁੜੀ ਹਲਕੇ ਦੇ ਸਾਬਕਾ ਵਿਧਾਇਕ ਹਨ। ਉਸ ਨੇ ਏ.ਪੀ.ਸੀ. ਮਹਾਲਕਸ਼ਮੀ ਕਾਲਜ ਫਾਰ ਵੂਮੈਨ, ਟੂਟੀਕੋਰਿਨ ਤੋਂ ਕਾਮਰਸ ਵਿੱਚ ਮਾਸਟਰ ਦੀ ਡਿਗਰੀ ਪ੍ਰਾਪਤ ਕੀਤੀ ਹੈ, ਜਿਸ ਨੇ ਪਹਿਲਾਂ ਸ਼ਹਿਰ ਦੇ ਗੀਤਾ ਮੈਟ੍ਰਿਕ ਹਾਇਰ ਸੈਕੰਡਰੀ ਸਕੂਲ ਵਿੱਚ ਪੜ੍ਹਾਈ ਕੀਤੀ ਸੀ।

ਗੀਤਾ ਨੇ 7 ਸਤੰਬਰ, 1990 ਨੂੰ ਜੀਵਨ ਜੈਕਬ ਰਾਜੇਂਦਰਨ ਨਾਲ ਵਿਆਹ ਕਰਵਾਇਆ ਸੀ। ਇਸ ਜੋੜੇ ਦਾ ਇੱਕ ਬੇਟਾ ਅਤੇ ਇੱਕ ਬੇਟੀ ਹੈ।

ਰਾਜਨੀਤਿਕ ਕੈਰੀਅਰ 
ਗੀਤਾ ਜੀਵਨ 1996-2006 ਦੇ ਵਿਚਕਾਰ ਟੂਟੁਕੋਰਿਨ ਜ਼ਿਲ੍ਹਾ ਪੰਚਾਇਤ ਦਾ ਮੈਂਬਰ ਅਤੇ ਚੇਅਰਪਰਸਨ ਸੀ। ਉਸ ਨੇ ਥੂਥੁਕੁੜੀ ਹਲਕੇ ਵਿੱਚ ਏਡੀਐਮਕੇ ਤੋਂ ਲਗਭਗ 15000 ਵੋਟਾਂ ਨਾਲ ਡੇਨੀਅਲਰਾਜ ਨੂੰ ਹਰਾਇਆ ਅਤੇ ਵਿਧਾਨ ਸਭਾ ਦੀ ਮੈਂਬਰ ਬਣੀ। ਸਮਾਜ ਭਲਾਈ ਮੰਤਰਾਲੇ ਦਾ ਪੋਰਟਫੋਲੀਓ ਉਸ ਨੂੰ ਉਦੋਂ ਦਿੱਤਾ ਗਿਆ ਸੀ, ਜਦੋਂ ਪੁੰਗਥੋਈ ਅਲਾਦੀ ਅਰੁਣਾ ਨੂੰ ਇੱਕ ਟੈਲੀਫੋਨ ਵਿਵਾਦ ਵਿੱਚ ਫਸਾਇਆ ਗਿਆ ਸੀ।

ਸਾਲ 2011 ਦੇ ਤਾਮਿਲਨਾਡੂ ਰਾਜ ਦੀਆਂ ਚੋਣਾਂ ਵਿੱਚ, ਗੀਤਾ ਜੀਵਨ ਨੂੰ ਏਆਈਏਡੀਐਮਕੇ ਪਾਰਟੀ ਦੇ ਐਸ.ਟੀ. ਚੈਲਾਪਾਂਡੀਅਨ ਨੇ ਤਕਰੀਬਨ 27,000 ਵੋਟਾਂ ਨਾਲ ਹਰਾਇਆ ਸੀ। ਇਸ ਦੇ ਉਲਟ, 2016 ਦੀਆਂ ਚੋਣਾਂ ਵਿੱਚ ਗੀਤਾ ਨੇ ਉਸ ਨੂੰ ਲਗਭਗ 20,000 ਵੋਟਾਂ ਨਾਲ ਹਰਾਇਆ।

ਹਵਾਲੇ 

ਜ਼ਿੰਦਾ ਲੋਕ
ਜਨਮ 1970
ਰਾਜਨੀਤੀ ਵਿੱਚ ਭਾਰਤੀ ਔਰਤਾਂ